**Приложение № 10**

**Към Условията за кандидатстване**

**по процедура чрез подбор № BG-RRP-6.004**

**Указания на Структурата за наблюдение и докладване за попълване на електронен формуляр за кандидатстване**

по процедура чрез подбор на предложения за изпълнение на инвестиция от конкретни крайни получатели **№ BG-RRP-6.004 „Инвестиции в технологична и екологична модернизация“**

Настоящите указания имат за цел да улеснят конкретните крайни получатели при попълването на Формуляра за кандидатстване по процедура № BG-RRP-6.004 „Инвестиции в технологична и екологична модернизация“ от Националния план за възстановяване и устойчивост.

За разработването на предложение за изпълнение на инвестиция по процедура № BG-RRP-6.004 „Инвестиции в технологична и екологична модернизация“ се използва уеб базирания Формуляр за кандидатстване в Информационната система на Механизма (ИСМ-ИСУН 2020).

Интернет-адресът на модула за електронно кандидатстване на Информационната система на Механизма (ИСМ-ИСУН 2020) е <http://eumis2020.government.bg/>, където са налични Ръководството за потребителя за модул „Е - кандидатстване“ и Ръководство за работа със системата. Допълнителна информация е предоставена и в полето „Помощ” на същия модул. За оптимална работа със системата е препоръчително да използвате последната версия на браузъра Google Chrome. Достъпът до вътрешната среда на системата и порталите за електронно кандидатстване и електронно отчитане чрез интернет браузъра Internet Explorer е преустановен. Браузърът не покрива минималните изисквания, съгласно Наредбата за минималните изисквания за мрежова и информационна сигурност, приета с ПМС № 186 от 2019 г. (обн., ДВ, бр. 59 от 2019 г.).

**Моля обърнете внимание, че по смисъла на Информационната система на Механизма (ИСМ-ИСУН 2020) „предложение за изпълнение на инвестиция“ е „проектно предложение“!**

Следва да имате предвид, че по настоящата процедура **предложение за изпълнение на инвестиция може да бъде подадено единствено с Квалифициран електронен подпис (КЕП) от кандидат, който е регистриран като потребител в ИСМ-ИСУН 2020.**

Моля обърнете внимание, че предложението за изпълнение на инвестиция се подава от профил на кандидата, през който впоследствие ще се извършва електронната комуникация със Структурата за наблюдение и докладване (СНД) по време на етап „Оценка на проектно предложение“. Необходимо е през цялото време на оценителния процес кандидатът да има достъп до този имейл адрес, като на него се получават известия за всички системни съобщения – както за смяна на пароли при необходимост, така и известия за постъпил въпрос по време на оценката. Промяната на имейл адреса, асоцииран към съответния профил след подаване на предложението за изпълнение на инвестиция, е невъзможна.

Системата предоставя възможност за коригиране, запазване и допълване на формуляра докато той е в работен режим (чернова). Всеки формуляр може да бъде записан локално, на файл в специален формат, който може да се отваря единствено от ИСМ-ИСУН 2020. Системата позволява зареждането на локално записан файл на формуляр за кандидатстване и редакция по него, от друг потребител, който е регистриран в системата, когато това е необходимо.

След като кандидатът се е регистрирал в ИСМ-ИСУН 2020 като потребител, той следва да влезе в потребителския си профил и да избере „Процедури за БФП“, след това „Национален план за възстановяване и устойчивост“ и от секция „Отворени“ се избира процедура № BG-RRP-6.004 „Инвестиции в технологична и екологична модернизация“. На екрана се визуализират: основната цел на процедурата и документите за кандидатстване и информация, както и въпросите и отговорите по нея, с които кандидатът следва да се запознае преди да започне разработването на своето предложение за изпълнение на инвестиция.

За достъп до формуляра за кандидатстване по процедурата, натиснете полето „Ново проектно предложение“, което се намира в долната лява част на екрана.

На екрана се визуализира уеб базираният Формуляр за кандидатстване по процедура BG-RRP-6.004 „Инвестиции в технологична и екологична модернизация“.



**ВАЖНО!**

**Системата не извършва автоматично записване на формуляра в профила Ви, необходимо е периодично да избирате командата „Запис на формуляра в системата“ в долната лява част на екрана.**

**Попълване на секция 1. Основни данни**

В тази секция кандидатът попълва основните данни за своето предложение за изпълнение на инвестиция:

* **Наименование на проектното предложение** (на български и на английски език);
* **Срок на изпълнение, месеци**. При определянето на продължителността на предложението за изпълнение на инвестиция следва да имате предвид посочената информация съгласно Раздел 17 „Минимален и максимален срок за изпълнение на проекта“ от Условията за кандидатстване максимална продължителност на дейностите.

***Моля обърнете внимание, че ИСМ-ИСУН 2020 няма да Ви позволи да подадете предложението за изпълнение на инвестиция, в случай че зададената от Вас продължителност надвишава максималната продължителност за изпълнение на инвестициите, която е определена в Раздел 17 от Условията за кандидатстване!!!!***

* **Местонахождение (Място на изпълнение на проекта)** – следва да изберете релевантната за конкретния краен получател опция. КП следва да посочи най-малката възможна териториална единица за изпълнение на предложението за изпълнение на инвестиция.

***Под „местоположение“ се разбира мястото на изпълнение на основните дейности по предложението за изпълнение на инвестиция от страна на кандидата.***

* **ДДС е допустим разход по проекта** – отбележете дали заявявате за подпомагане невъзстановим ДДС.
* **Кратко описание на проектното предложение** – направете кратко резюме на предложението за изпълнение на инвестиция на български и на английски език. Попълването на двете полета е задължително! Следва да опишете целите на предложението за изпълнение на инвестиция, както и съответните дейности и мерки, които ще бъдат изпълнявани, за да се постигнат заложените резултати.
* **Цел/и на проектното предложение** – опишете в рамките на няколко изречения целите на Вашето предложение за изпълнение на инвестиция, като се съобразите с целта на процедурата, описана в раздел 5 на Условията за кандидатстване. В това поле трябва да опишете съответствието на проекта с целите на процедурата.

**Попълване на секция 2. Данни за кандидата**

**В тази секция следва да попълните актуални регистрационни данни.**

* **Булстат**/ЕИК – от падащото меню изберете подходящата за Вас опция;
* **Номер** – в полето запишете Булстат/ЕИК/ЕГН на кандидата;
* **Натиснете бутона „Търси по Булстат“.** По този начин ще бъде осъществена връзка с Регистър Булстат, откъдето автоматично ще излязат наличните данни за Вашата организация. Следва да имате предвид, че Информационната система на Механизма ИСМ-ИСУН 2020 позволява да направите корекция на тези данни, в случай, че са неактуални или непълни. В това поле е необходимо да се съдържа информация относно наименование на организацията, седалище и адрес на управление.
* **Пълно наименование на английски език** – преведете наименованието на кандидата на английски език;
* **Тип на организацията** – избира се от падащо меню. За кандидати физически лица се избира опция „Друга“. ;
* **Вид организация** – избира се от падащо меню;
* **Публично правна/частно-правна организация** – полето е зададено от СНД и кандидатът не следва да попълва нищо;
* **Кандидатът е регистриран по ДДС – кандидатът следва да попълни Да/Не.**

При отговор „Да“ се попълва и поле „Данъчен номер“.

* **Категория/статус на предприятието** – кандидатът следва да посочи категория на предприятието съгласно ЗМСП: микро, малко или средно (големи предприятия не са допустими за подпомагане по процедурата);
* В поле **Седалище (Държава и населено място)** – ако е необходимо актуализирайте данните, които са извлечени от Регистър Булстат;
* В поле **Адрес на управление** – ако е необходимо актуализирайте данните, които са извлечени от Регистър Булстат;

В случай че **адресът на управление съвпада с адреса за кореспонденция**, натиснете стрелката „**Копирай в Адрес за кореспонденция**“ и системата автоматично ще пренесе данните. В случай че адресите не съвпадат, попълнете данните, свързани с адреса за кореспонденция на кандидата.

* **E-mail**: Адресът на електронната поща се попълва автоматично от профила на кандидата. През този профил (вкл. e-mail адрес) се извършва комуникацията между СНД и кандидата по време на оценката;
* **Телефонен номер 1** – моля попълнете;
* **Телефонен номер 2** – моля попълнете;
* **Номер на факс** – моля попълнете, ако е приложимо;
* **Име на лицето, представляващо организацията** – впишете имената на лицето, което представлява организацията;
* **Лице за контакти** – посочете имената на определеното лице за контакти по проекта;
* **Телефон на лицето за контакти** – моля попълнете, желателно е да се посочи мобилен телефон;
* **E-mail на лицето за контакти** – моля попълнете;
* **Данни за действителни собственици** – задължително се попълва информация за всеки един от собствениците на организацията- кандидат в съответствие с актуалното състояние към датата на подаване на предложението за изпълнение на инвестиции;
* **Допълнително описание** - полето не е задължително. В него може да посочите друга информация, която според Вас е релевантна.

**Попълване на секция 3. План за изпълнение/ Дейности по проекта**

Кандидатът следва да опише в секция 3. „План за изпълнение / Дейности по проекта“, **поле „Описание“ и поле „Начин на изпълнение“** конкретно и ясно какво включва всяка една дейност, предвидена за изпълнение по проекта. **В поле „Резултат“** се описват очакваните конкретни резултати от изпълнението на планираната дейност.

Планът за изпълнение на предложението за изпълнение на инвестиция се генерира автоматично от системата на базата на информацията, която ще попълните в секция 4 „План за изпълнение/Дейности по проекта”.

**За да добавите дейност по предложение за изпълнение на инвестиция** следва да **натиснете бутона „Добави“**. За всяка дейност е **задължително попълването на следните полета**:

* **Организация, отговорна за изпълнението на дейността** – на екрана автоматично се визуализира като отговорник кандидатът.
* **Дейност** – в това поле се посочва заглавието на съответната дейност, която е планирана в предложението за изпълнение на инвестиция;
* **Описание** – тук следва да бъде описано какво включва самата дейност и етапите за нейното изпълнение;
* **Начин на изпълнение** – тук трябва да се опишат **методи и средства** за изпълнение на дейността.
* **Резултат** – опишете предвидените резултати от съответната дейност;
* **Месец за стартиране на дейността** – посочва се в кой проектен месец се предвижда да стартира тази дейност (пример: 1-ви проектен месец); Следва да имате предвид, че минимум една дейност следва да стартира от първи проектен месец.
* **Продължителност на дейността** – посочват се брой месеци;
* **Полето „Стойност**” – не се попълва от кандидатите, същото се попълва автоматично при обвързването на бюджетните редове с дейностите по проекта.

След добавяне на следваща дейност, повторете стъпките отново.

При обособяване на дейностите по проекта, е необходимо да имате предвид, че ИСМ-ИСУН 2020 **не разрешава за един бюджетен ред да се въведат няколко дейности**.

**ВАЖНО!**

В случай, че максималният брой символи в някое от полетата не е достатъчен за въвеждане на желаната от кандидата информация, се добавя следваща дейност с наименование, от което да е видно коя дейност се допълва, напр. „Дейност 1 – **продължение**“, в която се добавя съответната информация **и дейността не се обвързва с бюджетен ред.**

**ПОПЪЛВАНЕ НА СЕКЦИЯ 4. Индикатори**

В полетата на секцията се попълва необходимата информация в съответствие с указанията за всяко от тях.

**Попълване на секция 5. Финансова информация – кодове по измерения**

Кодовете по измерения за конкретната процедура са зададени от СНД при регистрирането на процедурата в ИСМ-ИСУН 2020. Те се визуализират автоматично във Формуляра за кандидатстване и от кандидата не се очаква да променя нещо по тази секция на Формуляра.

**Попълване на секция 6. Бюджет (в лева)**



При попълването на секция 5. Бюджет, моля да следвате указанията за разходите, които се финансират по процедурата, описани в т. 14.1 „Допустими разходи“ и Раздел 14.2 „Условия за допустимост на разходите“ от Условията за кандидатстване. **Кандидатът следва да попълва разходите си в колона БФП/ЕС. Когато ДДС е невъзстановим разход за кандидата, същият следва да се посочи в колона БФП/Невъзстановим ДДС към бюджетния ред.** В колона СФ се попълва собственият принос на кандидатите.

При попълване на бюджета, кандидатът трябва точно да следва бюджетната рамка. Във Формуляра за кандидатстване в секция „План за изпълнение/Дейности по проекта“ следва да се направи описание на конкретната дейност, в т.ч. и на разходите по нея. В поле „Детайли“ към всеки **остойностен бюджетен** ред е задължително да попълните:

• „Организация“ – избирате от падащото меню;

• „Местонахождение (Място на изпълнение на проекта)“ - избирате от падащото меню;

• Дейност – бюджетният ред се обвързва със съответната дейност, като се има предвид, че системата не разрешава за един бюджетен ред да се въведат няколко дейности.

За **неостойностените бюджетни редове** задължително следва да се попълнят само полета „Организация“ и „Местонахождение (Място на изпълнение на проекта)“, като се избира от падащите менюта. За тези бюджетни редове при приключване на проектното предложение и неговото подаване или при натискане на бутон „Провери формуляра за грешки“, системата ще изведе съобщение, че не е посочена дейност, за която се отнася съответния разход. Съобщението е само предупредително и не възпрепятства подаването на проекта, ако всички останали полета са попълнени правилно.

**Попълване на секция 7. Финансова информация – източници на финансиране (в лева)**

В секция 6 Финансови източници от Формуляра в полето „Искано финансиране (Безвъзмездна финансова помощ) системата автоматично прехвърля общата сума на „Безвъзмездната финансова помощ“ от секция 5. Бюджет. В поле „Общо съфинансиране“ системата прехвърля общата сума на собствения принос на кандидата по проекта. В поле „Обща стойност на проектното предложение“ прехвърля общата стойност на бюджета от секция 5. Бюджет от Формуляра за кандидатстване.

**ПОПЪЛВАНЕ НА СЕКЦИЯ 8. ФИНАНСОВА ИНФОРМАЦИЯ –ФИНАНСИРАНЕ ПО ОРГАНИЗАЦИЯ (В ЛЕВА)**

Информацията в секция 8 от Формуляра за кандидатстване се генерира автоматично от системата.

**ПОПЪЛВАНЕ НА СЕКЦИЯ 9. План за външно възлагане**

В поле „Предмет на предвидената процедура“ се посочва кратко описание на предвидената процедура.

В поле „Обект на поръчката“ от падащо меню се избира подходящата опция.

В поле „Приложим нормативен акт“ от падащо меню се избира опция „ПМС“.

В поле „Тип на процедурата“ от падащо меню се избира опция „Избор без провеждане на процедура (по указание на УО)“.

В поле „Стойност“ се посочва стойността на предвидената процедура.

В поле „Планирана дата на обявяване“ се посочва дата, на която е предвидено стартирането на процедурата.

В поле „Описание“ се представя кратко описание на обхвата на процедурата.

**Попълване на секция 10. Допълнителна информация необходима за оценка на проектното предложение**

1. В поле „Спазване на принципите за равнопоставеност на жените и мъжете и недопускане на дискриминация“ се представя кратка информация по какъв начин при изпълнението на проекта ще се спазват принципите за равнопоставеност на жените и мъжете както и ще се осигурят равни възможности за всички.
2. В полетата, номерирани от 1 до 7 включително, **само с цифри** се посочват точките, които отразяват степента на съответствие със съответния критерий за оценка.

**ПОПЪЛВАНЕ НА СЕКЦИЯ 11. Е-декларации**

1. **Моля, в съответното поле потвърдете съгласието си с текста на декларацията при кандидатстване.**

С подписването на формуляра за кандидатстване:

* се декларират обстоятелствата, посочени по чл. 6 от Постановление № 114 на Министерския съвет от 2022 г. за определяне на органите и структурите, отговорни за изпълнението на Плана за възстановяване и устойчивост на Република България, и на техните основни функции (обн. ДВ., бр. 54 от 2022 г.)
* се декларира, че кандидатът е запознат с условията за кандидатстване и условията за изпълнение на одобрени проекти;
* се декларира съгласие за предоставяне на данни от Националния статистически институт на Министерство на земеделието и храните и ДФ „Земеделие“ по служебен път;
* се декларира съгласие данните на кандидата да бъдат предоставени от НАП на ДФ „Земеделие“ и Министерство на земеделието и храните по служебен път;
* се декларира, че кандидатът е запознат с определението за нередност и произтичащите от него последици и обстоятелства;
* се декларира, че кандидатът е запознат с информацията, свързана с обработване на личните данни.

1. **За попълването на е-Формуляр за самооценка относно съблюдаване на принципа за ненанасяне на значителни вреди (DNSH)“ следва да кликнете върху текста „Декларирам, че“**, с което се отваря ел. декларация, която трябва да попълните, като следвате стъпките на ИСМ-ИСУН2020 и попълвате всички полета съобразно инструкциите в Приложение № 4а към Условията за кандидатстване.

**Попълване на секция 12. Прикачени електронно подписани документи**

**След като попълните всички полета на Формуляра за кандидатстване, може да го проверите за допуснати грешки, като използвате бутон „Провери формуляра за грешки“, който се визуализира в долната средна част на екрана.**

Системата ще провери формуляра и ще визуализира допуснатите от Вас грешки, при неговото попълване.

Трябва да се върнете във всички полета на формуляра, в които ИСМ-ИСУН 2020 е идентифицирал грешка и да я отстраните. Всяко поле, в което има допусната грешка, от съответната секция от Формуляра се оцветява в „червена рамка“.

**Моля имайте предвид, че ако не отстраните допуснатите грешки, системата няма да Ви разреши да подадете предложението си за изпълнение на инвестиция!**

**След като сте проверили формуляра за грешки, трябва да прикачите всички изискуеми приложения към формуляра.**

Приложенията, които се попълват по образец, зададен от СНД, са публикувани към Условията за кандидатстване в ИСМ-ИСУН 2020 и на интернет страницата на СНД.

Предложенията за изпълнение на инвестиция по настоящата процедура следва да бъдат подадени само по електронен път като се използва Модул за Е-кандидатстване на ИСМ-ИСУН 2020: <https://eumis2020.government.bg>.

Подаването на предложение за изпълнение на инвестиция се извършва чрез попълване на уеб базиран формуляр за кандидатстване, като предложението за изпълнение на инвестиция се подписва с квалифициран електронен подпис (КЕП) на официалния представител на кандидата или на лицето, оправомощено да го представлява.

**Към предложението за изпълнение на инвестиция кандидатът трябва да прикачи в ИСМ-ИСУН 2020 всички подкрепящи документи, посочени в т. 21 от Условията за кандидатстване.**

Подкрепящите документи се сканират и се прикачват в системата. Максималният препоръчителен размер на всеки отделен файл на предложението за изпълнение на инвестиция, който се подава чрез системата, е 2 ГБ. Общият препоръчителен размер на всички прикачени файлове е 10 ГБ.

След като се попълни формулярът и след като са описани и прикачени всички приложения може да се пристъпи към приключване на предложението за изпълнение на инвестиция. Това става чрез натискане на бутона „Продължи“ под формуляра, като системата извършва проверка за грешка. Ако системата не открие допуснати грешки и/или предпоставки за възможни грешки след извършената проверка, формулярът се зарежда в режим за преглед и може да се промени статусът на документа на „приключен“ чрез избор на бутон „ПРИКЛЮЧИ“. След избора на командата за приключване, системата прехвърля формуляра в списъка с приключили и готови за подаване формуляри.

При подаване на предложение за изпълнение на инвестиция чрез ИСМ-ИСУН са възможни две опции - да бъде избран формуляр от приключените формуляри или да се зареди готов формуляр от външен файл „.isun“.

При избор на команда „ЗАРЕДИ ОТ ВЪНШЕН ФАЙЛ“ системата предоставя функционалност за зареждане и визуализация на файл. Системата зарежда формуляра за преглед и проверява за допуснати грешки и/или предпоставки за възможни грешки. При успешна проверка формулярът се зарежда в режим за преглед и след като се получи уверение, че данните са коректни, се избира бутон „ПРОДЪЛЖИ“.

При избор на команда „ИЗБЕРИ ОТ ПРИКЛЮЧИЛИ“ системата визуализира списък с приключили формуляри. Избира се желаният формуляр чрез команда „ПОДАЙ ПРОЕКТНО ПРЕДЛОЖЕНИЕ“. Системата зарежда формуляра за преглед и проверява за допуснати грешки и/или предпоставки за възможни грешки. При успешна проверка системата зарежда формуляра в режим за преглед и след като се получи уверение, че данните са коректни, се избира бутон „ПРОДЪЛЖИ“.

За да бъде подадено предложението за изпълнение на инвестиция по електронен път, е необходимо кандидатът да разполага с електронен подпис, като при подаване, системата приема окомплектованото предложение и издава регистрационен номер.

За да бъде подписан електронно файлът с предложението за изпълнение на инвестиция е необходимо, след като е приключило въвеждането на информацията във формуляра и е избрана опцията за електронно подаване, да се изтегли предложението чрез избор на зеления бутон „ИЗТЕГЛЯНЕ НА ПРОЕКТНО ПРЕДЛОЖЕНИЕ“. Използвайки специализираният софтуер на доставчика на електронния подпис на кандидата, се подписва изтегления файл с разширение „.isun“.

Внимание: Подписването на файла с разширение „.isun“ трябва да е от вид (схема) „Detached signature“. Изходният файл съдържа само електронния подпис, без оригиналния „.isun“ документ и е с разширение „.p7s“ или друг подобен. Използвайки предоставената форма, подписът се прикачват към предложението за изпълнение на инвестиция, като има възможност за прикачване на един или повече подписи чрез бутон „ДОБАВИ“. След като успешно са положени и заредени подписите, подаването на предложението се извършва чрез избор на бутон „ПОДАЙ ПРОЕКТНО ПРЕДЛОЖЕНИЕ“.

В случай че при прикачване на подписа/ите с разширение „.p7s“, системата изведе съобщение „*Невалиден подпис или подписа/ите (файлове с разширение „.p7s“) не се отнасят за зареденото в системата и приключило проектно предложение. Моля, след изтриване на заредения файл изпълнете отново стъпките по-горе*.“, следвайте следните стъпки за успешно подаване на подготвеното от Вас предложение за изпълнение на инвестиция:

1. Затворете всички отворени интернет браузъри.

2. Изтрийте всички файлове, свързани с опити за подписване на предложението за изпълнение на инвестиция.

3. Отворете Вашия интернет браузър.

4. Заредете страницата на Информационната система на Механизма ИСМ-ИСУН 2020 - <https://eumis2020.government.bg/>.

5. Влезте в системата с Вашето потребителско име и парола.

6. Изберете бутон „Подай предложение“.

7. Маркирайте, че сте съгласни по време на оценката комуникацията с Вас да се извършва посредством посочения от Вас в профила e-mail адрес и натиснете бутон „Продължи“,

8. Изберете бутон „Избери от приключени“. (Ако изготвения от Вас проект не е наличен във Вашия профил, в секция „Формуляри“, екран „Приключени“ следва да го заредите от външен файл, избирайки бутон „Зареди от Външен файл“.

9. Изберете желания от Вас проект и натиснете бутон „Подай предложение“.

10. Системата проверява за наличието на грешки във формуляра за кандидатстване.

11. Натиснете бутон „Продължи“.

12. Изберете от стъпка 1 бутон „Изтегляне на проектно предложение“.

13. Запаметете сваления файл на Вашия компютър, на място където няма други файлове с разширение .isun.

14. Използвайки посочения от издателя на електронния подпис софтуер за подписване на файлове, подпишете сваления файл с разширение .isun. Файлът следва да бъде подписан с т.нар. отделена сигнатура (Detached signature), а разширението на генерирания файл следва да бъде .p7s.

14.1 За потребители на електронен подпис B-Trust е необходимо задължително да използват посочения от издателя софтуер Desktop Signer, като се избере тип на подписване PKCS 7 и да проверят в Настройките на софтуера дали формата на типа на електронния подпис е Detached (p7s), нивото да е Baseline\_B и Хеш алгоритъм SHA1“.

14.2 При работа под операционни системи MAC OS и при липсваща възможност за работа в тях на посочения от издателя на електронния подпис софтуер за подписване на файлове, потребителите могат да използват функционалностите на софтуерния продукт Infonotary e-DocSigner, като изберат схема на подписване „Комуникация с НАП“. Посочената схема генерира файл с разширение .p7s.

15. Генерираният от софтуера файл с подпис с разширение .p7s следва да бъде с размер между 3 КB и 7 КB.

16. Върнете се обратно в системата и в т. 3 „Заредете подписите“ натиснете бутон „Изберете файл“.

17. Посочвате генерирания от софтуера за подписване файл с разширение .p7s и го заредете в системата.

18. При коректна работа системата ще Ви изведе информация за прикачения електронен подпис и можете да пристъпите към подаване на Вашия проект чрез избор на бутон „Подай проектното предложение“.

19. Ако при зареждане на файла с подпис системата Ви изведе съобщение отново „Невалиден подпис или подписа/ите (файлове с разширение „.p7s“) не се отнасят за зареденото в системата и приключило предложение за изпълнение на инвестиция. Моля, след изтриване на заредения файл изпълнете отново стъпките по-горе“, рестартирайте компютъра и повторете действията от т. 2 на настоящото указание, спазвайки стриктно описаните действия.

20. Ако проблемът се възпроизвежда отново, моля да изпратите e-mail, описващ възникналото затруднение, на адрес [support2020@government.bg](mailto:support2020@government.bg) .

ЗА ДА ПОДАДЕТЕ СВОЕТО ПРЕДЛОЖЕНИЕ ЗА ИЗПЪЛНЕНИЕ НА ИНВЕСТИЦИЯ СЛЕДВАЙТЕ СТЪПКИТЕ, ОПИСАНИ В Т. 5.4 ЕЛЕКТРОННО ПОДАВАНЕ ОТ РЪКОВОДСТВО ЗА ПОДАВАНЕ НА ПРОЕКТНИ ПРЕДЛОЖЕНИЯ (РЪКОВОДСТВО ЗА ПОТРЕБИТЕЛЯ за Модул „Е-кандидатстване).

Подробно описание на стъпките може да намерите и в РЪКОВОДСТВО ЗА РАБОТА СЪС СИСТЕМАТА на следния интернет адрес: <https://eumis2020.government.bg/> .